Gabriela Doina Đukanović (n. Tănase, ), este o fostă jucătoare de handbal din România, acum retrasă din activitate și stabilită în Muntenegru. În urma unei căsătorii anterioare, handbalista a fost cunoscută și sub numele de Gabriela Tănase-Hobjilă pe vremea când juca la RK Podravka Koprivnica. Gabriela Tănase, care a evoluat pe postul de intermediar dreapta, a fost componentă a echipei naționale a României la Campionatul European din 2002 și la Campionatele Mondiale din 1999 și 2003. De asemenea, Tănase a participat cu echipa României la Olimpiada din 2000, de la Sydney, clasându-se pe locul al șaptelea.